భూమి
సౌరకుటుంబం లోని గ్రహాల్లో భూమి ఒకటి. సూర్యుడి నుండి మూడవ గ్రహం. మానవునికి తెలిసిన ఖగోళ వస్తువుల్లో జీవం ఉన్నది భూమి ఒక్కటే. రేడియోమెట్రిక్ డేటింగు ద్వారాను, ఇతర ౠజువుల ద్వారానూ భూమి ఏర్పడి 450 కోట్ల సంవత్సరాల కిందట ఏర్పడిందని తేలింది. భూమి గురుత్వశక్తి అంతరిక్షంలోని ఇతర వస్తువులపై, ముఖ్యంగా సూర్య చంద్రులపై - ప్రభావం చూపిస్తుంది. భూమి సూర్యుని చుట్టూ 365.26 రోజులకు ఒక్కసారి పరిభ్రమిస్తుంది. దీన్ని ఒక భూసంవత్సరం అంటారు. ఇదే కాలంలో భూమి 366.26 సార్లు తన చుట్టూ తాను తిరుగుతుంది. దీన్ని భూభ్రమణం అంటారు.
వాల్-ఈ
2805వ సంవత్సరంలో భూమి నిర్మానుష్యంగా, చెత్తతో నిండిపోయి ఉంటుంది. మనుషులందరినీ బై-ఎన్-లార్జ్ అనే సంస్థ పెద్ద పెద్ద అంతరిక్షయానాలలో భూమి నుండి అంతరిక్షంలోకి తీసుకుపోతుంది. భూమిని శుభ్రపరిచేందుకు, చెత్తను ఒక చోట కుప్పగా చేర్చేందుకు వాల్-ఈ అనే ఒక రోబోట్లను భూమిపై ఉంచేస్తుంది. అన్ని వాల్-ఈలు మూలన పడినా, ఒకటి మాత్రం ఆ వాతావరణంలో మసలటం నేర్చుకుంటుంది. మిగతా నిరర్ధక వాల్-ఈ ల విడి భాగాలను అమర్చుకుని భూమిపై ఒకటే నివసిస్తుంది. ఒకరోజు వాల్-ఈకి ఒక మొలక దొరుకుతుంది. ఆ మొలకను అది తన నివాస స్థానానికి తీసుకొచ్చి భద్రపరుస్తుంది. తరువాత ఈవ్ అనే మరొక రోబోట్ భూమిపై పరిస్థితులు అంచనా వేసేందుకు పంపబడుతుంది. వాల్--ఈ ఈవ్ తో ప్రేమలో పడుతుంది. మెల్లిగా ఈవ్ కూడా వాల్-ఈను గమనిస్తుంది. వాల్-ఈ ఈవ్ ను తన నివాస స్థలానికి తీసుకు వెళ్ళి మొక్కను చూపించగానే ఈవ్ అంతకు ముందు రూపొందించబడిన ప్రణాళిక ప్రకారం మొక్కను తీసుకొని సుప్తావస్థ లోకి వెళ్ళిపోతుంది. వాల్-ఈకి ఈ విషయం తెలీక విధవిధాలుగా ఈవ్ ను సచేతనం చేసేందుకు ప్రయత్నిస్తుంది. ఈవ్ ను తీసుకునేందుకు వచ్చిన అంతరిక్షయానంతో పాటుగా వాల్-ఈ కూడా ఆగ్జియం అంతరిక్షయానానికి చేరుకుంటాడు.